open-index/open-wikipedia-markdown huggingface dataset:
Charlie Bell

**Charles Hamilton ”Charlie” Bell** AO (7. marraskuuta 1960 – 17. tammikuuta 2005) oli australialainen liikemies. Hän toimi 2000-luvun alussa McDonald'sin pääjohtajana ja toimitusjohtajana. Hän oli ensimmäinen ei-amerikkalainen McDonald'sin johdossa.

Bell syntyi Sydneyssä ja aloitti McDonald'sissa työskentelyn 15-vuotiaana. Hän eteni urallaan Australiassa, sitten Euroopassa ja lopulta Yhdysvalloissa. Huhtikuussa 2004 hän seurasi Jim Cantalupoa McDonald'sin toimitusjohtajana tämän kuoltua sydänkohtaukseen. Jo toukokuussa Bell kuitenkin sairastui suolistosyöpään, minkä takia hänet korvasi marraskuussa 2004 Jim Skinner. Bell palasi Australiaan, jossa kuoli vain 44-vuotiaana.

Bellistä tehtiin postuumisti Australian ritarikunnan upseeri.

## Lähteet
Karin Janz

**Karin Büttner-Janz** (o.s. **Janz**, s. 17. helmikuuta 1952 Hartmannsdorf, Brandenburg, Saksa) on entinen itäsaksalainen telinevoimistelija ja olympiavoittaja.

Karin Janz saavutti Méxicon 1968 olympialaisissa hopeaa nojapuilla pistein 19,500 sekä pronssia joukkuekilpailussa, jossa hän oli toiseksi paras itäsaksalainen. Lisäksi hän sijoittui puomilla neljänneksi (19,225&nbsp;p) ja moniottelussa kuudenneksi (76,55&nbsp;p). Neljä vuotta myöhemmin Janz oli Münchenin olympialaisten menestyneimpiä voimistelijoita. Hän voitti kultaa hypyssä (19,525&nbsp;p) ja nojapuilla (19,675&nbsp;p) ja saavutti hopeaa joukkuekilpailussa ja moniottelussa (76,875&nbsp;p) sekä pronssia puomilla (18,975&nbsp;p). Ilman mitalia hän jäi vain permannolla, jolla hän sijoittui neljänneksi pistein 19,400. Moniottelun karsintana toimineessa joukkuekilpailussa Janz keräsi samat henkilökohtaiset pisteet kuin Neuvostoliiton Ljudmila Turištševa mutta moniottelun lopputuloksissa Turištševa oli 0,15 pistettä parempi.

Janz voitti maailmanmestaruuden nojapuilla Ljubljanassa 1970. Joukkuekilpailussa ja hypyssä hän saavutti hopeaa. Amsterdamin EM-kilpailuissa 1967 hän saavutti 15-vuotiaana hopeaa nojapuilla ja pronssia hypyssä sekä sijoittui moniottelussa neljänneksi. Landskronan EM-kilpailuissa 1969 hän voitti kultaa moniottelussa, nojapuilla, puomilla ja hypyssä. Vain permannolla hän jäi hopealle, kun Neuvostoliiton Olga Karasjova oli häntä parempi.

Janz lopetti voimistelu-uransa vuonna 1972. Hän on myöhemmin työskennellyt lääkärinä.

## Lähteet

* 
* 
* 

### Viitteet

## Aiheesta muualla
Listeriat

**Listeria** on grampositiivisten bakteerien suku, joka on nimetty englantilaisen kirurgin Joseph Listerin mukaan. Sukuun kuuluu kuusi lajia.

Tunnetuin listeriabakteeri on *[[Listeria monocytogenes|L. monocytogenes]]*, joka aiheuttaa listerioosiksi kutsuttua tartuntatautia. *[[Listeria ivanovii|L. ivanovii]]* voi tartuttaa eläimiä, esimerkiksi lampaita ja karjaeläimiä. Muiden listeriabakteerien ei tiedetä aiheuttavan mitään sairauksia.

Listeria voi aiheuttaa ihmiselle listerioosi-nimisen taudin bakteerilla saastuneiden elintarvikkeiden välityksellä. Aika listeriabakteeria sisältäneen elintarvikkeen nauttimisesta oireiden alkamiseen vaihtelee viikon ja parin kuukauden välillä. 

Tautiin sairastuvat tavallisimmin vastustuskyvyltään heikentyneet henkilöt, vanhukset, raskaana olevat naiset ja vastasyntyneet. Listerioosiin sairastuneista 25 prosenttia menehtyy. Vaarassa ovat erityisesti iäkkäät ja henkilöt, joilla on vaikeita perustauteja. 

Terve aikuinen ja lapsi sairastuu harvoin vakavasti. 

Listerioosiepidemioiden yhteydessä on kuvattu vatsatautiin sairastuneita, joiden oireet ovat hävinneet ilman antibioottihoitoa. 

Vastustuskyvyltään heikentyneillä, kuten vanhukset, syöpä- ja aids-potilaat, maksa- ja munuaistauteja sairastavilla tai kortisonilääkitystä saavilla, listerioosi ilmenee tavallisesti vaikeana yleisinfektiona tai aivokalvontulehduksena. 

Raskaana olevilla listerioosi ilmenee kuumetautina, joka muistuttaa tavanomaista influenssaa (kuume, päänsärky, lihaskivut) ja joka voi johtaa keskenmenoon tai ennenaikaiseen synnytykseen. 

## Lähteet

## Aiheesta muualla
*Laji.fi: Listeria
*Listeria - Terveyden ja hyvinvoinnin laitos 
*National Center for Biotechnology Information (NCBI): ◦Listeria, taxonomy
Iranin presidentti

**Iranin presidentti** on Iranin islamilaisen tasavallan hallituksen päämies ja maan toiseksi korkein virka heti uskonnollisen johtajan jälkeen. Perustuslain mukaan presidentin tehtävänä on toimeenpanna parlamentin hyväksymät ja valvojien neuvoston tarkastamat lait, allekirjoittaa kansainväliset sopimukset, antaa talousarvion sekä nimittää ministerit, kuvernöörit ja suurlähettiläät. Presidentillä on kuitenkin vain vähän sananvaltaa ulkopolitiikassa, armeijan hallinnassa ja ydinvoimapolitiikassa, joista vastuu on osittain tai kokonaan uskonnollisella johtajalla. Uskonnollisella johtajalla on myös mahdollisuus erottaa presidentti.

## Valinta

Presidentinvaalit käydään neljän vuoden välein ja sama henkilö voidaan valita presidentiksi vain kahdelle peräkkäiselle kaudelle.. Kolmas kausi on mahdollinen kunhan se ei tule suoraan kahden edellissen perään. Vaali on suora kansanvaali, ellei kukaan saa absoluuttista enemmistöä käydään toinen kierros kahden eniten ääniä saaneen ehdokkaan kesken.

Vaalien ehdokkaat hyväksyy valvojien neuvosto, joka hyväksyy yleensä vain kourallisen ilmoittautuneista ehdokkaista. Vuoden 2013 vaaleissa ehdokkaita oli kuusi, vaikka ilmoittautujia oli peräti 686 (valvojien neuvoston hyväksymiä ehdokkaita oli alun perin kahdeksan, joista kaksi kuitenkin luopui ehdokkuudestaan). Muun muassa kaikkien 30  naisen ehdokkuus hylättiin.

Päästäkseen presidenttiehdokkaaksi henkilön täytyy olla 18 vuotta täyttänyt syntyperäinen iranilainen, Iranin kansalainen, luotettava ja hurskas sekä ”vakuuttunut uskostaan islamilaisen tasavallan perusperiaatteisiin”.

## Katso myös
*Luettelo Iranin presidenteistä

## Lähteet
Erika Zuchold

**Erika Zuchold** (o.s. **Barth**, 19. maaliskuuta 1947 Lucka, Thüringen, Saksa – 22. elokuuta 2015 Asunción, Paraguay) oli itäsaksalainen telinevoimistelija ja olympiamitalisti.

Zuchold voitti Saksan karsinnat Tokion 1964 olympialaisiin mutta loukkaantui ennen kisoja eikä päässyt kilpailemaan. Méxicon 1968 olympialaisissa hän oli paras itäsaksalaisvoimistelija ja saavutti hopeaa hypyssä pistein 19,625 sekä pronssia joukkuekilpailussa. Lisäksi hän sijoittui moniottelussa neljänneksi (76,70&nbsp;p), nojapuilla viidenneksi (19,325&nbsp;p) ja puomilla kuudenneksi (19,150&nbsp;p). Münchenin 1972 olympialaisissa Zuchold saavutti hopeaa joukkuekilpailussa, hypyssä (19,275&nbsp;p) ja nojapuilla (19,450&nbsp;p). Moniottelussa hän oli neljäs pistein 76,450 häviten pronssimitalisti Tamara Lazakovitšille 0,4 pisteellä. Puomilla hän sijoittui kuudenneksi (18,700&nbsp;p).

Zuchold saavutti Dortmundin MM-kilpailuissa 1966 hopeaa hypyssä. Muutama kuukausi nivelkierukkaleikkauksen jälkeen hän Ljubljanan MM-kilpailuissa 1970 voitti kultaa hypyssä ja puomilla sekä saavutti hopeaa joukkuekilpailussa ja moniottelussa. Amsterdamin EM-kilpailuissa 1967 hän saavutti hopeaa hypyssä. Landskronan EM-kilpailuissa 1969 hän saavutti hopeaa hypyssä ja pronssia moniottelussa. Minskin EM-kilpailuissa 1971 hän saavutti pronssia moniottelussa, permannolla, puomilla ja hypyssä.

Zuchold lopetti voimistelu-uransa vuonna 1972. Hän on sittemmin toiminut esiintyvänä taiteilijana ja taidemaalarina.. Hänen puolisonsa oli ratapyöräilijä Dieter Zuchold.

## Lähteet

* 
* 
* 

### Viitteet

## Aiheesta muualla
Kultainen liiga 2009

**Vuoden 2009 [[Kultainen liiga]]** oli kuuden yleisurheilukilpailun sarja, jossa urheilijoilla oli mahdollisuus päästä jakamaan miljoonan dollarin palkintopottia voittamalla lajinsa jokaisessa osakilpailussa.

Kultaisen liigan lajit olivat miehillä 100 metriä, 400 metriä, 5&nbsp;000 metriä, 110 metrin aidat ja keihäänheitto, ja naisilla 100 metriä, 400 metriä, 100 metrin aidat, korkeushyppy ja seiväshyppy.

## Osakilpailut
Kauden 2009 Kultaisen liigan kilpailut:

### ISTAF
ISTAF järjestettiin Berliinissä 14. kesäkuuta.

**Miehet**

**Naiset**

### Bislett Games
Bislett Games järjestettiin Oslossa 3. heinäkuuta.

**Miehet**

**Naiset**

### Golden Gala
Golden Gala järjestettiin Roomassa 10. heinäkuuta.

**Miehet**

**Naiset**

### Meeting Gaz de France
Meeting Gaz de France järjestettiin Pariisissa 17. heinäkuuta.

**Miehet**

**Naiset**

### Weltklasse Zürich
Weltklasse Zürich järjestettiin Zürichissä 28. elokuuta.

**Miehet**

**Naiset**

### Memorial van Damme
Memorial van Damme järjestettiin Brysselissä 4. syyskuuta.

**Miehet**

**Naiset**

## Katso myös
*Yleisurheilun GP-kausi 2009

## Lähteet
* Kultainen liiga 2009 - IAAF:n sivut 

### Viitteet
Dennis Danell

**Dennis Eric Danell** (24. kesäkuuta 1961 – 29. helmikuuta 2000) oli Social Distortion -yhtyeen kitaristi.

Hän kuoli aivoaneurysmaan vuonna 2000.

## Lähteet
Mother (energiajuoma)

**Mother** on Australiassa ja Uudessa-Seelannissa myytävä energiajuoma. Sitä valmistaa Coca-Cola Amatil. Juoman myynti alkoi vuonna 2006. Juoman tölkit uudistettiin 2008.
Voimistelu kesäolympialaisissa 1964

**Voimistelu [[Kesäolympialaiset 1964|kesäolympialaisissa 1964]]** käytiin **[[telinevoimistelu]]ssa** 14 eri lajissa, joista kahdeksan oli miehille ja kuusi naisille.

## Miehet
### Moniottelu

### Permanto

### Hevonen

### Renkaat

### Hyppy

### Nojapuut

### Rekki

### Joukkuekilpailu

## Naiset
### Moniottelu

### Permanto

### Puomi

### Nojapuut

### Hyppy

### Joukkuekilpailu

## Mitalitaulukko

## Lähteet

*
Sithin musta valtias

**Sithin musta valtias** on fiktiivinen titteli, jolla alun perin viitattiin Sithien Imperiumin keisariin ja myöhempinä aikoina sithien johtajaan. Ennen Kaanin aikaa, samaan aikaan oli ainoastaan yksi musta valtias, joka johti muita sithejä, mutta tätä myöhemmin titteli oli useiden henkilöiden jakama. Sillä viitattiin molempiin sukupuoliin, tosin Lumiya julistautui sithien mustaksi valtiattareksi.

Sithin musta valtias -titteli usein sekoitetaan Darth-titteliin, joka on ollut kuitenkin myös sithoppilaiden, kuten Darth Bandonin, käytössä.

Titteli luultavasti vastaa jedien suurmestaria.

## Sithin mustat valtiaat
### Sadan vuoden pimeydestä Uusiin sithsotiin
* Dathka Graush
* Ajunta Pall
* Tulak Hord
* Marka Ragnos
* Naga Sadow (sithneuvoston valitsema, vastustajana Ludo Kressh)
* Ludo Kressh (itsejulistautunut, vastustajana Naga Sadow)
* Freedon Nadd
* Exar Kun
* Darth Revan
* Darth Malak
* Darth Nihilus
* Tuntematon Darth
* Darth Ruin
* Dark Underlord
* Darth Rivan
* Belia Darzu
* Kaan

### Kaanin noususta Seitsemänteen Ruusanin taisteluun
Tästä lähtien yksittäisen sithien mustan valtiaan hallinto päättyi.
* Qordis
* Kopecz
* Kas'im
* LaTor
* Seviss Vaa
* Hezzoran
* Borthis
* Orilltha
* Shenayag
* Kaox Krul
* Darth Bane
* Githany
* Sirak

### Darth Banen muodostama hallinto
Darth Bane muutti sithien hallintoa niin, että kerralla eli ainoastaan sithmestari ja tämän oppipoika.
* Darth Zannah
* Darth Cognus
* Darth Millennial
* Darth Vectivus
* Darth Plagueis
* Darth Sidious
* Darth Maul
* Darth Tyranus
* Darth Vader

#### Palpatinen jälkeen
* Lumiya
* Flint
* Carnor Jax
* Kyp Durron (itsejulistautunut Exar Kunin vaikutuksesta)

### Perintö
* Lumiya
* Darth Caedus
* Darth Krayt

### Tuntematon aikakausi
* Darth Andeddu

## Esiintymiset
**[[Tales of the Jedi: Dark Lords of the Sith]]*
**Tales of the Jedi: Dark Lords of the Sith* (äänikirja)
**[[Tales of the Jedi: The Sith War]]*
**[[Star Wars: Knights of the Old Republic]]*
**[[Star Wars: Knights of the Old Republic II: The Sith Lords]]*
**[[Darth Bane: Path of Destruction]]*
**[[Darth Bane: Rule of Two]]*
**[[Darth Maul: Saboteur]]*
**[[Petoksen seitti]]*
**[[Darth Maul: Varjojen metsästäjä]]*
**[[Tähtien sota: Episodi I - Pimeä uhka (romaani)]]*
**[[Jeditehtävä: Palkkionmetsästäjät]]*
**[[Tähtien sota: Episodi IV - Uusi toivo (romaani)]]*
*"Skywalkers"
**[[Star Wars Missions 9: Revolt of the Battle Droids]]*
**[[Star Wars Rebellion: The Ahakista Gambit]]*
**[[Legacy of the Force]]*
Joséphine Jobert

**Joséphine Jobert** (s. 24. huhtikuuta 1985 Pariisi) on ranskalainen laulaja ja näyttelijä, joka on näytellyt televisio­sarjoissa *[[Kesärakkaus]]* ja *[[Murha paratiisissa]]*.

## Varhainen elämä

Jobertin isä on ranskalainen ja hänen äitinsä on espanjalaista ja kiinalaista alkuperää. Hän on laulanut muun muassa kappaleen ”Je pense á toi”.

Jobert on näyttelijöiden Eva Greenin ja Elsa Lunghinin serkku.

## Ura

Jobert esittää televisio­sarjassa *Kesärakkaus* Alice Watsonia. *Murha paratiisissa* -sarjassa hän esittää rikos­yli­konstaapeli Florence Cassellia.

Jobert on näytellyt myös televisio­sarjassa *[[Yhteiseloa]]* (*Saint-Ex, nos années pension*), jossa hän esittää Amelia.

## Lähteet

## Aiheesta muualla
Viljami Vanjoki

**Viljami Saku Vanjoki** (s. 27. kesäkuuta 1986 Espoo) on suomalainen koripalloilija, joka on viimeksi edustanut Tapiolan Honkaa.

## Ura
Vanjoen kasvattajaseura on Espoon Honka, jonka kanssa hän aloitti pääsarjauransa vuonna 2004. Hän pelasi joukkueessa kolme kautta, jonka aikana hän voitti Suomen mestaruuden sekä SM-pronssia. Kaudeksi 2007–2008 hän siirtyi Lappeenrantaan opiskelujen perässä. SM-pronssiin päättyneen kauden jälkeen Vanjoki teki seuran kanssa kolmen vuoden jatkosopimuksen. Vuonna 2012 hän siirtyi takaisin Tapiolan Honkaan, joka pelasi I-divisioonassa.

## Muuta
Hänen veljensä, Anselmi Vanjoki, on myös Korisliiga-tason koripalloilija. Heidän isänsä, Anssi Vanjoki, on Nokian entinen multimediajohtaja.

## Lähteet
Polina Astahova

**Polina Grigorjevna Astahova** (, 30. lokakuuta 1936 Zaporižžja – 5. elokuuta 2005 Kiova) oli ukrainalainen, Neuvostoliittoa edustanut telinevoimistelija ja olympiavoittaja.

Astahova voitti Melbournen 1956 olympialaisissa kultaa telinevoimistelun joukkuekilpailussa ja pronssia yhteisvoimistelussa. Henkilökohtaisissa lajeissa hänen saavutuksensa olivat 17. sija moniottelussa, yhdeksäs sija nojapuilla, 13. sija puomilla ja permannolla sekä 50. sija hypyssä. Rooman 1960 olympialaisissa hän voitti kultaa joukkuekilpailussa ja nojapuilla ja saavutti hopeaa permannolla sekä pronssia moniottelussa. Hypyssä hän sijoittui kuudenneksi. Tokion 1964 olympialaisissa hän sai saman mitalisaaliin kuin neljä vuotta aiemmin: kultaa joukkuekilpailussa ja nojapuilla, hopeaa permannolla sekä pronssia moniottelussa. Puomilla hän sijoittui neljänneksi.

MM-kilpailuissa Astahova voitti joukkuekilpailussa kultaa Moskovassa 1958 ja Prahassa 1962 sekä saavutti hopeaa Dortmundissa 1966. Hänen ainoa henkilökohtainen MM-mitalinsa oli pronssi nojapuilta Moskovan kisoissa.
 
Krakovan EM-kilpailuissa 1959 Astahova voitti kultaa permannolla ja nojapuilla. Leipzigin EM-kilpailuissa 1961 hän voitti kultaa puomilla ja nojapuilla sekä saavutti hopeaa moniottelussa ja permannolla.

## Lähteet

* 
*
Jean François de Saint-Lambert

**Jean François de Saint-Lambert** (26. joulukuuta 1716 Nancy, Ranskan kuningaskunta – 9. helmikuuta 1803 Pariisi, Ranskan konsulaatti) oli ranskalainen aatelinen, markiisi, runoilija ja filosofi.

Saint-Lambert palveli armeijassa. Kun Stanisław Leszczyński joutui luopumaan Puolan kuninkuudesta ja hänestä tuli vuonna 1737 Lorrainen herttua, Saint-Lambertista tuli virkamies hänen Lunévillessa sijainneeseen hoviinsa. Hän siirtyi pois armeijasta seitsenvuotisen sodan aikana Hannoverin lähellä vuonna 1757 käydyn Hastenbeckin taistelun jälkeen ja omistautui kirjallisuudelle. Hän kirjoitti kuvailevan runoteoksen *Les Saisons* (1769), useita artikkeleita *[[Encyclopédie]]'hin* sekä muita sekalaisia teoksia. Hänet valittiin Ranskan akatemian tuolille numero 10 vuonna 1770.

## Suhteet
Hänen maineensa perustuu lähinnä hänen rakkaussuhteisiinsa. Hän oli Leszczynskin rakastajattaren markiisitar de Boufflers'n suosiossa, josta hän käytti runoissaan nimiä "Doris" ja "Thémire", kun Voltaire tuli vuonna 1748 Lunévilleen Émilie du Châtelet'n kanssa. Markiisitar Châtelet'n hullaantuminen runoilijaan ja sen kohtalokas päätös ovat tuttuja Voltairen elämäkerran lukijoille. 

Voltaire ja madame du Châtelet jatkoivat yhdessä asumista, vaikka Émilie du Châtelet aloitti suhteen de Saint-Lambertin kanssa, joka osoittautui kohtalokkaaksi. Vähän yli 40-vuotiaana hän tuli raskaaksi. Lapsen syntymän jälkeen hän kuoli kuuden päivän kuluttua 42-vuotiaana veritulppaan Lorrainen herttua Stanislas Leszczyńskin hovissa Lunévillessä, Voltaire, de Saint-Lambert ja markiisittaren aviomies olivat hänen luonaan.

Lapsi, joka syntyi oli:

* Stanislas-Adélaïde (4. syyskuuta 1749 – 6. toukokuuta 1751), kuoli alle kaksivuotiaana.

Saint-Lambertilla oli seuraavaksi 50 vuotta kestänyt suhde Jean-Jacques Rousseaun ihastuksen "Sophien", kreivitär d'Houdetot'n eli Sophie Lalive de Bellegarden (1730–1813) kanssa, joka ei ollut yhtään vähemmän tuhoisa hänen kilpailijalleen. 

Vuonna 1752 hän aloitti toisen kahdesta kuuluisasta rakkaussuhteestaan ​​Sophie d'Houdetotin kanssa. Tästä suhteesta tuli merkittävä, koska vuonna 1757, Saint-Lambertin ollessa sotapalveluksessa seitsenvuotisessa sodassa, Jean-Jacques Rousseau yhtäkkiä kehitti hullun intohimon Sophieta kohtaan, josta hän kirjoitti ''Tunnustuksissaan''. Rousseaun mielessä Sophie samaistui hahmoon hänen kirjoittamassaan suuressa romaanissa *Julie, ou la Nouvelle Héloïse.* Lopulta Sophie torjui Rousseaun sanoen rakastavansa Saint-Lambertia. Hän ja Saint-Lambert pysyivät yhdessä parina aina Saint-Lambertin kuolemaan asti vuonna 1803, viettäen viimeiset vuotensa sydämellisessä kolmenkeskisessä suhteessa Sophien aviomiehen kenttämarsalkka, kreivi d'Houdetot Claude Constant Césarin (1724–1806) kanssa. 

## Teokset
Saint-Lambert keskittyi myöhempinä vuosinaan filosofiaan. Hän julkaisi vuonna 1798 teoksen *Principe des mœurs chez toutes les nations ou catéchisme universel*, ja kaksi vuotta ennen kuolemaansa vuonna 1803, hän julkaisi *Œuvres philosophiques*. Madame d'Houdetot kuoli 28. tammikuuta 1813.

## Lähteet
Mika Ikävalko

**Mika Ikävalko** (s. 28. joulukuuta 1965 Lahti) on suomalainen entinen jalkapalloilija.

Puolustajana pelannut Ikävalko edusti urallaan mestaruussarjassa 1986–1989 Helsingin Jalkapalloklubia ja 1990 Kuusankosken Kumua. Sen jälkeen hän pelasi vielä 1991 Peli-Karhuissa II divisioonassa ja 1992 Finnairin Palloilijoissa I divisioonassa. Ikävalko voitti HJK:ssa Suomen mestaruuden 1987 ja 1988. Kaikkiaan Ikävalko pelasi viiden kauden aikana 82 pääsarjatason ottelua, joissa hän teki 5 maalia.

Maajoukkueessa Ikävalko pelasi vuosina 1987–1988 kolme maaottelua.

Mika Ikävalkon poika Niko Ikävalko on myös pääsarjatason jalkapalloilija ja hänen toinen poikansa Sami Ikävalko on koripalloilija.

## Lähteet
Jaatila

**Jaatila** voi tarkoittaa seuraavia:

* Jaatila, kylä Jämsässä
* Jaatila, kylä Somerolla
* Jaatila, kylä Rovaniemellä
* Jaatilan seisake, rautatieliikennepaikka Rovaniemellä
* Jaatilanjoki, joki Somerolla
Arthur Hestenaes

**Arthur Hestenaes** (6. elokuuta 1908 Bergen, Norja – 11. huhtikuuta 1942) oli suomalainen jalkapalloilija.

Keskustukena pelannut Hestenaes edusti urallaan Åbo IFK:ta 1930–1934 ja Vasa IFK:ta 1935–1937. Kaikkiaan hän pelasi kuuden kauden aikana 73 pääsarjatason ottelua, joissa hän teki 12 maalia. Hestenaes kaatui jatkosodassa vuonna 1942.

Suomen maajoukkueessa Hestenaes pelasi vuosina 1930–1931 kaksi maaottelua.

## Lähteet
Mohammad Bagher Ghalibaf

**Mohammad Bagher Ghalibaf** (; s. 23. elokuuta 1961) on iranilainen poliitikko, joka toimi Teheranin pormestarina 2005–2017. Hän on myös työskennellyt maan poliisi- ja asevoimissa. Hän on Irakin–Iranin sodan veteraani ja jatkoi armeijauraansa sodan jälkeenkin. Hän nousi myöhemmin maan poliisivoimien päälliköksi. Vuonna 2005 hän oli ehdolla Iranin presidentiksi vaaleissa, jotka voitti Mahmud Ahmadinežad. Samana vuonna Ghalibafista tuli kuitenkin Teheranin pormestari. Hän oli ehdolla jälleen vuonna 2013.

Ghalibaf opiskeli geopolitiikkaa, jota alkoi myöhemmin itse opettaa. Hän yritti erota pormestarin toimesta maaliskuussa 2009.

Vuonna 2024 Ghalibafin nimi nousi esille tulevien ylimääräisten presidentinvaalien yhteydessä. Vaalit järjestetään, koska Ebrahim Raisi kuoli helikopterin maahansyöksyssä. Toinen konservatiivi, presidentti Mohammad Mokhber, saattaa kuitenkin olla etulyöntiasemassa Ghalibafiin nähden, jonka vaatimaton esitys viime parlamenttivaaleissa ei lisää hänen mahdollisuuksiaan.

## Lähteet

## Aiheesta muualla

* Asian Mayors Forum: Mohammad Bagher Ghalibaf
Hiidenkiertäjät

**Hiidenkiertäjät ry.** (**HiKi**) on  29.12.1969 perustettu suunnistuksen erikoisseura. Seura toimii Lohjalla ja sen ympäristössä. Seurassa on noin 300 jäsentä.

Seura on voittanut Venlojen viestin vuonna 1980 ja Jukolan viestin 1987. Suunnistuksen maailmanmestari Kari Sallinen on edustanut seuraa. Seuran kilpasuunnistustoiminnasta vastasi vuosina 1992–2012 Hiidenkiertäjien kahden muun länsiuusimaalaisen suunnistusseuran kanssa yhdessä perustama kilpasuunnistusseura Delta. Deltan toiminnan loppumisen jälkeen Hiidenkiertäjät on jälleen noussut kilpasuunnistuksessa kansalliselle ja kansainväliselle huipulle. 

Hiidenkiertäjät järjestää vuosittain kansalliset suunnistuskilpailut, Prisma-rastit. Seura järjestää huhti - syyskuun aikana myös viikoittain HIKI-rastit tarjoten näin mahdollisuuden kuntosuunnistukseen Lohjalla ja lähiseuduilla.

## Lähteet

## Aiheesta muualla
* Seuran kotisivut
Agía Rouméli

**Agía Rouméli** () on Kreikan kylä, joka sijaitsee Kreetan saarella ja kuuluu Sfakián kuntaan, Chanián alueyksikköön ja Kreetan alueeseen. Kylän väkiluku on 57 (vuonna 2011).

Agía Rouméli sijaitsee Välimereen kuuluvan Libyanmeren rannalla Euroopan syvimmän ja pisimmän rotkon, Samarián rotkon eteläpäässä. Kylässä on muun muassa uimaranta, huoneiden vuokraajia, hotelleja, baareja ja tavernoja. Agía Roumélista kulkee laivoja Loutróon ja Chóra Sfakíoniin sekä Palaióchoraan. Kylään päättyy Samarián rotkon vaellus, jonka jälkeen jatketaan useimmiten laivalla Chóra Sfakíoniin ja sieltä edelleen linja-autolla.

Agía Rouméli muodostaa myös laajemman kyläyhdyskunnan (Τοπική Κοινότητα Αγίας Ρουμέλης, *Topikí Koinótita Agías Roumélis*), johon kuuluu varsinaisen Agía Roumélin kylän lisäksi nykyisin asumaton Palaiá Agía Rouméli.

## Historia

Kylän nimi saattaa tarkoittaa ”kreikkalaista vettä”, ja se on mahdollisesti arabialaista alkuperää. Nykyisen Agía Roumélin seudulla, Samarián rotkon itäreunalla on sijainnut muinoin Tarrhan kaupunkivaltio, jolla oli siirtokuntia Kaukasuksella ja Italiassa asti.

Kylässä oli antiikin aikana laivanrakennustoimintaa, ja sieltä hankittiin puutavaraa Samarián rotkon runsaan puuston ansiosta. Kylässä oli myös sahaustoimintaa vuolaan joen ansiosta. Samarián rotko oli kulkureitti Agía Roumélista kohti pohjoista, ja samalla se suojasi valloittajilta. Vanha Agía Roumélin kylä sijaitsi ylempänä Samarián rotkossa, ja on nykyisin raunioina.

Aikoinaan lähellä Agía Roumélia sijaitsi Artemiin ja Apollonin temppeli, jonka paikalle rakennettiin Pyhän Äidin bysanttilaiskirkko. Agía Roumélin läheisyydessä sijaitsevat myös vanhan osmanivallan aikaisen linnoituksen rauniot.

## Lähteet

## Aiheesta muualla

* Agía Rouméli . Kreeta.info.
Benz Patent-Motorwagen

**Benz Patent-Motorwagen Nummer 1** (, tunnetaan **Benzin automobiilina**) oli maailman ensimmäinen polttomoottorilla kulkenut automobiili, jonka rakensi saksalainen insinööri Karl Benz vuonna 1885. Benz jätti patenttihakemuksen keksinnöstään 29. tammikuuta 1886 ja patentti myönnettiin saman vuoden lopulla 2. marraskuuta. Benz esitteli ajoneuvoaan ensimmäisen kerran julkisesti Mannheimissa 3. heinäkuuta 1886. Benzin poika Eugen juoksi ajoneuvon vieressä mukanaan pullollinen ligroiinia auttaakseen ajoneuvon tankkauksessa.

Benz Patent-Motorwagenin voimanlähteenä oli yksisylinterinen nelitahtimoottori, jonka iskutilavuus oli 954 cm³. Moottori oli aikalaisiinsa nähden kevyt, se painoi noin 100 kg ja kehitti Benzin omien mittausten mukaan ⅔&nbsp;hevosvoiman (noin puolen kilowatin) tehon, kun kierrosluku oli 250/min. Myöhempien mittausten mukaan moottori kykenee jopa 0,75 hv tehoon kierrosluvulla 400/min. Autossa oli kolme suurta, täyskumista pinnarengasta. Ajoneuvoa ohjattiin ohjaustangolla, joka käänsi jousittamatonta eturengasta hammaspyörän välityksellä. Motorwagen saavutti ennätyksellisen 16 kilometrin tuntinopeuden.

Karl Benz paranteli myöhemmin automobiiliaan ja kehitti suurempitehoiset mallit 2 (1,5 hv) ja 3 (2,5-3 hv).

Maailman ensimmäisen automatkan teki Karl Benzin vaimo Bertha Benz 3. mallilla 5. elokuussa 1888.

## Lähteet

## Aiheesta muualla

* Automuseum Dr. Carl Benz, Ladenburg (Heidelberg). 
* Bertha Benz Memorial Route. 
* Ziemann, Marcus: Kansa nauroi maailman ensimmäiselle autolle. *Yle Uutiset* 29.1.2011.
* Ziemann, Marcus: Auto 130 vuotta – Benzin hevosettomia vaunuja pilkattiin ankarasti. *Yle Uutiset* 29.1.2016.
Teenage Mutant Ninja Turtles: Tournament Fighters

**Teenage Mutant Ninja Turtles: Tournament Fighters** on Konamin kehittämä tappelupeli, joka on julkaistu vuonna  joulukuussa Super Nintendolle, Sega Mega Drivelle ja Nintendolle.

## Pelaaminen

Pelissä pääasiassa käydään läpi yksi vastaan yksi -tappelua turnausmuotoisesti. Tarinatilassa pelataan ainoastaan yhdellä neljästä Turtlesista, kun taas turnaus ja yksi vastaan yksi tiloissa voi valita pelissä olevista hahmoista.

### NES
Nintendolla Silppuri on haastanut kaikki neljä Turtlesia, mutta ennen kuin he voivat kohdata hänet, Turtlesit päättävät järjestää turnauksen jossa he selvittävät kuka lopulta kohtaa Silppurin. Pelissä on seitsemän hahmoa, Turtlesien ja Silppurin lisäksi Casey Jones ja Hothead. Peli poikkeaa muista versioista siten, etteivät sen pääsankarit tai muut hahmot käytä aseitaan.

## Hahmot

## Aiheesta muualla
*
André Santos

**André Clarindo dos Santos** tai yksinkertaisesti **André Santos** (s. 8. maaliskuuta 1983 São Paulo, Brasilia) on brasilialainen jalkapalloilija, joka edustaa Valioliigassa pelaavaa  FC Arsenalia. Hän siirtyi nykyiseen seuraansa 31. elokuuta 2011 Turkin pääsarjassa pelaavasta Fenerbahçesta. Hän pelaa vasemmalla laidalla pääsääntöisesti puolustajana.

21. toukokuuta 2009 Santos kutsuttiin Brasilian maajoukkueeseen vuoden 2010 MM-kisojen karsintoihin ja vuoden 2009 Maanosaliittojen cupiin.  15. kesäkuuta 2009 hän teki ensimmäisen esiintymisen maajoukkueessa Egyptia vastaan. Hän joutui seuraamaan ottelun vaihtopenkiltä. Tämän jälkeen hän pääsi kuitenkin avaukseen seuraavissa neljässä ottelussa.

## Saavutukset ja palkinnot
*Maanosaliittojen cup: 2009
*Santa Catarina State League: 2004
*Brasilian Cup: 2006
*Brasilian mestaruus (2. divisioona): 2006
*Campeonato Brasileiro Série B: 2008
*Campeonato Paulista: 2009

## Lähteet
Muodostelmaluistelun maailmanmestaruuskilpailut

**Muodostelmaluistelun maailmanmestaruuskilpailut** ovat vuosittain Kansainvälisen luisteluliiton (ISU) alaisuudessa järjestettävät muodostelmaluistelun kilpailut, jotka järjestettiin ensimmäisen kerran vuonna 2000. Kilpailut on järjestetty neljästi Suomessa: vuosina 2001, 2011 , 2019 ja 2025

ISU:n jäsenmaat saavat lähettää kilpailuihin yhden joukkueen edustamaan maataan. Poikkeuksena kuitenkin edellisen vuoden viisi parhaiten menestynyttä maata saavat lähettää kilpailuihin kaksi joukkuetta. Suomi, Ruotsi, Yhdysvallat ja Kanada ovat aina kilpailleet kahdella joukkueella. Saksa oli kilpailuissa kahdella joukkueella vuosina 2000&ndash;2005 sekä 2009 ja 2010 ja Venäjä vuosina 2006&ndash;2008 ja 2011&ndash;2013.

## Tulokset
Kilpailujen kärkipaikkoja ovat pääasiassa hallinneet Suomi ja Ruotsi. Ruotsalainen Team Surprise on kuusinkertainen maailmanmestari ja menestynein joukkue ja on sijoittunut vuosia 2010, 2011 ja 2013 lukuun ottamatta joka vuosi mitalisijoille. Suomalaisista joukkueista Marigold IceUnity on voittanut mestaruuden viidesti, Rockettes neljästi ja Team Unique kerran. Muut mitaleille yltäneet joukkueet ovat Kanadan NEXXICE yhdellä kultamitalilla, kahdella hopealla ja kahdella pronssilla sekä myös Kanadasta oleva black ice yhdellä hopealla ja kahdella pronssilla. Yhdysvaltalaisjoukkueista Miamin yliopiston joukkue on saavuttanut yhden hopean ja Haydenettes yhden hopean ja kuusi pronssia ja kanadalainen Les Suprêmes kolme kultaa ja yhden pronssin.

### Mitalitaulukko

Päivitetty vuoden 2025 kilpailuiden jälkeen. 

## Katso myös
* Muodostelmaluistelu Suomessa

## Lähteet
GoldenBlades

**GoldenBlades** oli suomalainen, Tampereen Tapparan Taitoluistelijoiden (TapTL) muodostelmaluistelujoukkue. GoldenBlades perustettiin vuonna 2005 SM-juniorisarjaan, mutta joukkue kilpaili SM-senioreissa kaudesta 2009–2010 alkaen, ja se oli tuolloin sarjan ainoa edustaja pääkaupunkiseudun ulkopuolelta. Joukkuetta valmensivat Johanna Nuotiomaa ja Linda Parisod

GoldenBlades lopetettiin kauden 2011-2012 jälkeen luistelijapuutteen takia.

## Lähteet

## Aiheesta muualla
* GoldenBladesin kotisivut
Alessandro Striggio (nuorempi)

**Alessandro Striggio**, myös **Alessandrino** (1573 Mantova – 8. kesäkuuta 1630 Venetsia) oli italialainen libretisti ja viulisti. Hänen isänsä oli säveltäjä Alessandro Striggio. Hänet tunnetaan parhaiten yhteistyöstä säveltäjä Claudio Monteverdin kanssa. Hän kirjoitti libreton Monteverdin *[[Orfeo]]on* (1607) ja mahdollisesti myös *[[Tirsi e Clori]]in* (1615).

## Lähteet

## Aiheesta muualla

* Katalog der Deutschen Nationalbibliothek
Babenberg

**Babenberg-suku** oli aatelissuku, joka hallitsi Itävaltaa vuosina 976–1246, ennen Habsburgien nousua. Babenbergerit olivat lähtöisin Bambergin suvusta, joka oli kotoisin nykyisen Baijerin pohjoisosasta Frankenista. 

Kapetingien lailla myös Babenbergit periytyivät Robertien suvusta. Varhaisin tunnettu Babenberg oli 800-luvulla elänyt Grabfeltin kreivi Poppo. 

Babenbergien suku sammui Itävallassa, kun herttua Frederik II kuoli Leithan taistelussa 15. kesäkuuta 1246.

## Lähteet

## Aiheesta muualla
Soúdanlahti

**Soúdanlahti** (; myös *Sudanlahti*) on lahti Egeanmeressä Kreetan saaren pohjoisrannikolla Kreikassa. Lahti sijaitsee Chanián alueyksikön alueella ja rajautuu pohjoisessa, lännessä ja etelässä Chanián kuntaan sekä etelässä myös Apokóronaksen kuntaan. Lahden pohjoispuolella sijaitsee pyöreähkö Akrotírin niemi.

Soúdan kaupungissa lahden pohjukassa on matkustaja- ja tavarasatama, jonka kautta kulkee yli 300&nbsp;000 henkilöä joka vuosi. Satamasta pääsee autolautalla esimerkiksi Ateenan kupeessa sijaitsevaan Pireukseen. Satama on Kreetan suurin ja myös yksi koko Kreikan suurimmista, ja lukeutuu maan parhaisiin syviin ankkuripaikkoihin. Myös Kreikan merivoimilla ja Natolla on tukikohdat Soúdassa.

Lahdessa sijaitsevat pienet saaret Soúda ja Palaiósouda eli Maráthi. Lahden rannalla tai sen läheisyydessä sijaitsevat muun muassa antiikin aikaisen Apteran kaupungin rauniot, turkkilaisaikainen Izzeddinin linnoitus sekä toisen maailmansodan aikana kaatuneiden liittoutuneiden hautausmaa.

## Lähteet

## Aiheesta muualla
Hannele Soikkeli

**Hannele Katariina Soikkeli** (o.s. **Parkkonen**, s. 26. joulukuuta 1956 Helsinki) on suomalainen yleisurheilija, jonka päämatka oli 400&nbsp;metrin&nbsp;aitajuoksu. Hän edusti vuoteen 1976 asti Kenttäurheilijat-58:a ja sen jälkeen Viipurin Urheilijoita.

Soikkeli edusti Suomea aikuisten maaotteluissa vuosina 1975–1982. Hän voitti 400&nbsp;metrin aitajuoksun maaottelukilpailun Helsingissä 1976 ja Kouvolassa 1981. Kalevan kisoissa hän saavutti 400&nbsp;metrin aidoissa kultaa 1975, 1976 ja 1979, hopeaa 1977, 1980 ja 1981 sekä pronssia 1978. Lisäksi hän sai 200&nbsp;metrin aitajuoksussa hopeaa 1974 ja pronssia 1973 sekä 400&nbsp;metrin juoksussa hopeaa 1979. Sisäratojen SM-kilpailuissa hän sai pronssia 400 metrin juoksussa 1975. Viestijuoksun SM-kisoissa hän saavutti 4 × 100 metrin viestissä pronssia 1979 ja 4 × 400 metrin viestissä hopeaa 1978 ja 1980 sekä pronssia 1979. 

## Henkilökohtaiset ennätykset
### Ulkoradat

### Sisäradat

## Lähteet
Koripallon Italian cup

**Coppa Italia di pallacanestro maschile** () on vuosittain järjestettävä kilpailu Serie A:n joukkueiden välillä. Sitä on pelattu vuodesta 1968. Vuosien 1975 ja 1983 välillä cupia ei kuitenkaan pelattu. Vuodesta 1984 kilpailu on järjestetty joka vuosi. Ensimmäisenä Italian cupin mestaruuden voitti Fides Napoli lyöden finaalissa Fortitudo Bolognan. Cupin voittaja pelaa ennen seuraavan kauden alkua Italian supercupissa edelliskauden liigamestaria vastaan.

Cupin menestyneimmät joukkueet ovat Virtus Bologna ja Benetton Treviso. Kummallakin on 8 mestaruutta.

## Loppuottelut

## Aiheesta muualla
*LegaBasket Serie A
Natriumaluminaatti

**Natriumaluminaatti** (NaAlO2) on natrium- ja aluminaatti-ionien muodostama ioniyhdiste. Ainetta käytetään muun muassa jätevesien puhdistuksessa. Natriumaluminaatin vesiliuos on vahvasti emäksinen. Yhdisteestä käytetään myös nimiä *alumiininatriumoksidi* ja *natriumalumiinioksidi*.

## Valmistus
Natriumaluminaattia voidaan valmistaa antamalla alumiinimetallin reagoida väkevän ja kuuman natriumhydroksidiliuoksen kanssa. Reaktiossa muodostuu natriumaluminaatin lisäksi vetykaasua. 
:2 Al + 2 NaOH + 2 H2O → 2 NaAlO2 + 3 H2
Liuoksessa yhdiste on ionimuodoissa tetrahydroksoaluminaattina [Al(OH)4]- ja natriumioneina. 

Alumiinimetallin lisäksi natriumaluminaattia voidaan valmistaa alumiinioksidin ja natriumhydroksidin reaktiolla. 

## Käyttö
Natriumaluminaattia käytetään jätevesien puhdistuksessa. Natriumaluminaattia käytetään metallien saostamiseen kylmistä vesistä yhdessä alumiinisulfaatin kanssa.  Natriumaluminaatti saostaa muun muassa fluoridi-ioneita, johon tarkoitukseen sitä käytetään rautavihtrillin kanssa.  Ainetta voidaan käyttää myös veden pehmentämiseen, koska kalsium saostuu kalsiumaluminaattina. 

Natriumaluminaattia käytetään natriumsilikaatin kanssa zeoliittien teollisessa valmistuksessa. 

Natriumaluminaattia toimii alumiinihydroksidin lähteenä useissa kemian prosesseissa.

## Turvallisuus
Natriumaluminaatin joutuminen hengitysteihin aiheuttaa yskää ja hengenahdistusta. Voimakkaasti emäksisenä aineena se on syövyttävä ja saattaa aiheuttaa iholle joutuessaan vakaviakin syövytysvammoja. Nieltynä yhdiste aiheuttaa vatsakipua ja jopa šokin tai tajuttomuuden. 

## Lähteet

## Aiheesta muualla
*Toxin and Toxin Target Database (T3DB): Sodium aluminate 
*American Elements: Sodium Aluminate 
*ChemBlink: Sodium metaaluminate
Octagon

**Octagon** tai **oktagoni** voi viitata johonkin seuraavista:

* *[[The Octagon – hiljaiset tappajat]]*, Eric Karsonin ohjaama elokuva vuodelta 1980
* *[[Octagon (albumi)|Octagon]]*, Bathoryn albumi vuodelta 1995
* oktagoni, kahdeksankulmio
The Naked Gun

**The Naked Gun** voi tarkoittaa seuraavia:

* *[[Mies ja alaston ase|The Naked Gun]]*, suom. *Mies ja alaston ase*, David Zuckerin ohjaama komediaelokuva vuodelta 1988, samannimisen elokuvasarjan ensimmäinen osa
* *[[The Naked Gun (2025)|The Naked Gun]]*, Akiva Scafferin ohjaama toimintaelokuva vuodelta 2025.
Blob

**Blob** tai **The Blob** voi viitata ainakin seuraaviin:

* Blob, Marvel Comicsin sarjakuvahahmo
* *[[Valuva kuolema (vuoden 1958 elokuva)|Valuva kuolema]]* (*The Blob*), elokuva vuodelta 1958
* *[[Valuva kuolema (vuoden 1988 elokuva)|Valuva kuolema]]* (*The Blob*), elokuva vuodelta 1988.
* *[[Blob (videopeli)|Blob]]*, vuoden 1993 videopeli
Willow

**Willow** voi tarkoittaa seuraavia:

* Willow – suuri seikkailu, Ron Howardin ohjaama fantasiaelokuva vuodelta 1988
* Willow, edelliseen perustuva televisiosarja vuodelta 2019
* Willow, Taylor Swifin kappale vuodelta 2020
* ITC Willow, Tony Forsterin suunnittelema kirjaintyyppi
* Pajun englanninkielinen nimi
* Willow -nimisiä henkilöitä:
** Willow Shields (s. 2000), yhdysvaltalainen näyttelijä
** Willow Smith (s. 2000), yhdysvaltalainen näyttelijä ja laulaja
** Willow the Wisp, oik. *Jeff Hardy* (s. 1977), yhdysvaltalainen showpainija, lauluntekijä, taidemaalari ja muusikko
* kuvitteellisia henkilöitä:
** Willow, Buffyn ystävä televisiosarjassa *[[Buffy, vampyyrintappaja]]*
Cool Runnings

**Cool Runnings** voi tarkoittaa seuraavia asioita:

* Cool Runnings, vuonna 1980 perustettu suomalainen reggaelehti
* Cool Runnings, vuonna 1993 valmistunut yhdysvaltalainen elokuva (suomeksi Kelkkajengi)
Rising Sun

**Rising Sun** voi tarkoittaa seuraavia:

* Rising Sun, kaupunki Indianassa, Yhdysvalloissa
* *Rising Sun*, *[[Nouseva aurinko (romaani)|Nouseva aurinko]]*, Michael Crichtonin romaani vuodelta 1992
* *Rising Sun*, *[[Nouseva aurinko]]*, Philip Kaufmanin ohjaama elokuva vuodelta 1993.
Prom Night

**Prom Night** voi viitata ainakin seuraaviin:

* *[[Koston kruunajaiset]]* (*Prom Night*), vuoden 1980 elokuva, jonka pääosissa olivat Jamie Lee Curtis ja Leslie Nielsen
* *[[Prom Night (vuoden 2008 elokuva)|Prom Night]]*, vuoden 2008 elokuva, jonka pääosissa olivat Brittany Snow ja Idris Elba.
Juhani Forsberg

**Kaarle ''Juhani'' Forsberg** (s. 8. kesäkuuta 1939 Pyhäjärvi Vpl) on eläkkeellä oleva Suomen evankelis-luterilaisen kirkon pappi ja kirkon ulkoasiain osaston teologisten asioiden sihteeri. 

## Koulutus ja työura
Juhani Forsberg suoritti ylioppilastutkinnon Lauttakylän yhteiskoulussa 1958, valmistui Helsingin yliopistosta teologian kandidaatiksi 1963, väitteli tohtoriksi 1985 ja nimitettiin Helsingin yliopiston ekumeniikan dosentiksi 1985.

Forsberg toimi papiksivihkimisen jälkeen (1963) jonkin aikaa seurakuntapappina Helsingissä ja Espoossa. Huomattavimman uransa hän on tehnyt Helsingin yliopiston pitkäaikaisena ekumeniikan assistenttina 1966–1990 ja kirkon ulkoasiain osaston teologisten asioiden sihteerinä vuodesta 1994 eläkkeelle jäämiseensä saakka 2002. Väliajan hän toimi Suomen Lähetysseuran lähetysteologina.

Forsberg oli Suomen Jerusalemin instituutin säätiön hallituksen jäsen vuodesta 1994 sekä Luterilaisen maailmanliiton neuvoston ja sen teologisen tutkimuskomitean jäsen 1990–1997.

Forsberg on keskeinen henkilö Suomen evankelis-luterilaisen kirkon oppineuvottelujen valmistelijana. Hänellä oli merkittävä rooli valmisteltaessa Pohjoismaiden luterilaisten kirkkojen ja Britteinsaarten anglikaanisten kirkkojen yhteistä Porvoon sopimusta, joka loi kirkkojen välille merkittävän teologisen yhteisymmärryksen kirkon jäsenyydestä, opista ja kirkon hengellisestä virasta. Sopimuksen myötä kirkot tunnustavat toistensa pappisviran, ja kirkkojen jäsenet pääsevät vastavuoroisesti osallistumaan seurakuntien toimintaan samoilla edellytyksillä kuin niiden omat jäsenet.

Toiminnastaan Porvoon kirkkoyhteisön ja anglikaanisen kirkon hyväksi kuningatar Elisabet II kutsui Juhani Forsbergin Brittiläisen imperiumin ritarikunnan kunniajäseneksi (*Member of the Order of the British Empire*, MBE) 2003.

Suomen evankelis-luterilaisen kirkon nykyisessä, vuonna 1986 käyttöön otetussa virsikirjassa on kaksi Forsbergin vuosina 1967–1968 kirjoittamaa virttä. "Tiellä ken vaeltaa*"*, joka tunnetaan myös nimellä "Adventtilaulu", on nyt virsi nro 15, ja "Nouskaamme vuorelle korkeimmalle*"* virsi nro 515. Forsberg kirjoitti molemmat virret Israelissa oppimiinsa sävelmiin, joita hän luuli sikäläisiksi kansanlauluiksi. Myöhemmin on kuitenkin ilmennyt, että "Adventtilauluun" otetun melodian oli säveltänyt Yossef Hadar (s. 1926). Vuonna 2015 ilmestyneessä *Virsikirjan lisävihkossa* on yksi Forsbergin suomentama virsi, ruotsalaisen virsirunoilijan Anders Frostensonin virsi "Vinden ser vi inte", virsi 946 "En voi nähdä tuulta*".*

Sotilasarvoltaan Forsberg on vänrikki. Juhani Forsbergin puoliso on kirkkoherra (*emerita*) Silja Forsberg, ja heillä on kaksi lasta.

## Lähteet
Jussi Albert Haapala

**Jussi Albert Haapala** (2. elokuuta 1927 Oulu – 31. elokuuta 2008 Oulu) oli suomalainen postikonttorin johtaja, joka tuli tunnetuksi oman konttorinsa ryöstöstä ja vaimonsa murhasta. Haapala oli tunnettu herrasmiehenä, joka eli kaksoiselämää. 

Haapala toimi Tornion postipiirin esimiehenä. Vuonna 1985 hän jäi kiinni yrityksestä varastaa omasta postikonttoristaan 438&nbsp;000 markkaa, jotka sinne oli tilattu Suomen Pankista. Tutkimuksissa paljastui, että hän oli syyllinen myös vuonna 1984 tapahtuneeseen törkeään petokseen Kukkolan postissa, missä 75&nbsp;000 markkaa vaihdettiin paperisilppuun.

Haapalan vaimon, 50, kuolema tuli ensi kertaa julkisuuteen heti sen tapahduttua 10. marraskuuta 1977. Haapala oli lavastanut murhan onnettomuudeksi, jossa silitysraudan rispaantunut johdin olisi aiheuttanut kuolemaan johtaneen sähköiskun. Erikoinen onnettomuus uutisoitiin laajasti lehdistössä ja johti varoituksiin silitysrautojen johtimien vaarallisuudesta. Tosiasiassa Haapala johdatti sähkövirtaa nukkuvaan uhriin. Tornion raastuvanoikeus ja Rovaniemen hovioikeus tuomitsivat Haapalan murhasta, erittäin raskauttavien asiahaarojen vallitessa tehdystä petoksesta, törkeästä varkauden yrityksestä sekä pontikan keitosta elinkautiseen vankeuteen.

Vaimon murhan motiivina oli Haapalan halu päästä naimisiin rakastajattarensa kanssa. Haapala toimi kirkkovaltuutettuna. 

## Lähteet

## Aiheesta muualla
*
Ulricehamns OK

**Ulricehamns OK** eli **UOK** on ruotsalainen suunnistusseura. Seuran naisjoukkue on voittanut Tiomilan 2004 ja Venlojen viestin neljästi vuosina 2004–2006 ja 2009. Maailmanmestarit Jenny Johansson ja Simone Niggli ovat edustaneet seuraa.

## Aiheesta muualla
* Seuran kotisivu
Chase

**Chase** voi tarkoittaa seuraavia:

* *[[Kaahari katkoviivalla]]* (*The Chase*), yhdysvaltalainen elokuva
* *[[Chase (televisiosarja)|Chase]]*, yhdysvaltalainen televisiosarja
* JPMorgan Chase & Co, yhdysvaltalainen rahoitusalan suuryritys

## Sukunimenä

* Bill Chase (1934–1974), yhdysvaltalainen trumpetisti
* Brooklyn Chase (s. 1985), yhdysvaltalainen pornonäyttelijä
* Charley Chase (1893–1940), yhdysvaltalainen näyttelijä, käsikirjoittaja ja elokuvaohjaaja
* Cheryl Chase (s. 1958), yhdysvaltalainen ääninäyttelijä
* Chevy Chase (s. 1943), yhdysvaltalainen näyttelijä ja koomikko
* Daveigh Chase (s. 1990), yhdysvaltalainen näyttelijä
* David Chase (s. 1945), yhdysvaltalainen televisiokäsikirjoittaja, -tuottaja ja -ohjaaja
* Elizabeth Chase (1950–2018), zimbabwelainen maahockeypelaaja ja olympiavoittaja
* Ja'Marr Chase (s. 2000), yhdysvaltalainen amerikkalaisen jalkapallon pelaaja
* James Hadley Chase (1906–1985), brittiläinen rikoskirjailija
* John Chase (1906–1994), yhdysvaltalainen jääkiekkoilija
* Kelly Chase (s. 1967), kanadalainen jääkiekkoilija
* Martha Chase (1927–2003), yhdysvaltalainen geneetikko, toinen Hersheyn-Chasen kokeen tekijöistä
* Pauline Chase, alk. *Pauline Bliss* (1885–1962), yhdysvaltalainen näyttelijä
* Qiana Chase (s. 1981), yhdysvaltalainen malli ja näyttelijä
* Richard Trenton Chase (1950–1980), yhdysvaltalainen sarjamurhaaja
* Salmon P. Chase (1808–1873), yhdysvaltalainen lakimies ja poliitikko
* Tom Chase (s. 1965), yhdysvaltalainen pornonäyttelijä
* William Merrit Chase (1849–1916), yhdysvaltalainen taidemaalari

### Kuvitteellisia henkilöitä

* Annabeth Chase, Rick Riordanin nuortenkirjasarjassa *Percy Jackson*
* Magnus Chase, Rick Riordanin samannimisen fantasiakirjasarjan päähenkilö
* Robert Chase, televisiosarjassa *House*

## Katso myös

* Chase Atlantic, australialainen R&B-yhtye
* Chase Tower, joukko pilvenpiirtäjiä Yhdysvalloissa
Missundaztood

__NOTOC__
**Missundaztood** (joskus kirjoitettu muodossa M!ssudaztood) on yhdysvaltalaisen laulaja-lauluntekijä Pinkin toinen albumi, joka julkaistiin vuonna 2001. Albumin ovat tuottaneet Linda Perry, Scott Storch ja Dallas Austin, jotka ovat osallistuneet myös kappaleiden säveltämiseen yhdessä Pinkin kanssa. Albumilta julkaistiin singlet Get the Party Started, Don't Let Me Get Me, Just Like a Pill ja Family Portrait, jotka kaikki menestyivät hyvin. Albumin kappaleiden sanoituksissa Pink käsittelee mm. ihmissuhteita sekä vaikeita nuoruuskokemuksiaan. Kappale Family Portrait kertoo avioerosta lapsen näkökulmasta. Albumi myi ensimmäisellä viikollaan 220,000 kappaletta. Albumia on myyty maailmanlaajuisesti 15 miljoonaa kappaletta.

## Kappaleet

### Standardipainos
# 
# 
# 
# 
# 
# 
# 
# 
# 
# 
# 
# 
# 
# 

### Kansainvälinen painos
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 72/100
* Allmusic: 
* Robert Christgau: A
* Entertainment Weekly: A–

## Lähteet
The Devil Wears Prada

**The Devil Wears Prada** voi tarkoittaa seuraavia asioita:

* *[[Paholainen pukeutuu Pradaan (romaani)|Paholainen pukeutuu Pradaan]]* (*The Devil Wears Prada*), Lauren Weisbergerin romaani
* *[[Paholainen pukeutuu Pradaan]]* (*The Devil Wears Prada*), yhdysvaltalainen elokuva
* The Devil Wears Prada, yhdysvaltalainen yhtye.
Jäämiina

**Jäämiina** on painesytytteinen miina, joka sijoitetaan jäähän tehdyn reiän kautta jään alle. Räjähtäessään se rikkoo jään ja estää vihollisen etenemisen jäätä pitkin. Jäämiinat asennetaan sarjaksi, jossa yhden miinan aikaansaama paineaalto räjäyttää muutkin samaan sarjaan kuuluvat jäämiinat. Miinassa on räjähdysainetta 1–2 kiloa. Jäämiinasarja saadaan räjähtämään asettamalla painesytytteisten miinojen joukkoon sähkösytytteinen jäämiina, joka laukaistaan rannalta. Jatkosodan aikana suomalaiset käyttivät noin 546&nbsp;000 jäämiinaa. Niitä käytettiin runsaasti muun muassa Äänisellä ja Suomenlahden itärannikolla. Vuosina 1943–1944 suomalaisvalmisteisia jäämiinoja myytiin Saksaan yli 770&nbsp;000 kappaletta. Sodanaikaisia jäämiinoja nimitettiin myös ARSA-miinoiksi kehittäjänsä Arvo Ensio Salorannan mukaan.

Samoja miinoja käytettiin hyydepatojen räjäytyksessä. Porissa kuoli 9. tammikuuta 1955 kolme poikaa räjähdyksessä, joka sattui kun he menivät tutkimaan räjäytysaluetta.  

## Lähteet
* *Uusi tietosanakirja,* Tietosanakirja oy 1960–1966, hakusanat jäämiina ja miina.
* http://www.jaegerplatoon.net/landmines2.htm (kuva ja tietoja jäämiinoista) 

### Viitteet
When a Stranger Calls

**When a Stranger Calls** voi tarkoittaa seuraavia:

* *[[Kun tuntematon soittaa...]]* (*When a Stranger Calls*), kauhuelokuva vuodelta 1979
* *[[Kun tuntematon soittaa]]* (*When a Stranger Calls*), edellisen uudelleenfilmatisointi vuodelta 2006

## Katso myös
* *[[Kun tuntematon soittaa jälleen]]* (*When a Stranger Calls Back*), alkuperäisen elokuvan jatko-osa vuodelta 1993.
Julius Johnson

**Julius Johnson** (2. tammikuuta 1845 Sund, Ahvenanmaa – 3. kesäkuuta 1923 Jyväskylän maalaiskunta) oli suomalainen Jyväskylässä toiminut liikemies, tilanomistaja ja kauppaneuvos.

Johnson syntyi Ahvenanmaalla venäläisen sotilaan ja ahvenanmaalaisen piikatytön aviottomana lapsena. Krimin sodan aikana vuonna 1854 Ahvenanmaalle maihin nousseet englantilais-ranskalaiset sotajoukot veivät Johnsonin molemmat vanhemmat sotavankeuteen Ranskaan. Johnson jäi enonsa hoiviin ja työskenteli tämän kaupassa apulaisena. Hän muutti Ahvenanmaalta Manner-Suomeen 14-vuotiaana ja alkoi samalla käyttää Johnson-sukunimeä.

Johnson pääsi 15-vuotiaana vuonna 1860 kirjanpitäjäksi Näsin ruukkiin ja siirtyi sieltä 1863 Orisbergin ruukkiin. Vuonna 1869 Johnson saapui kirjanpitäjäksi Jyväskylän lähellä Vaajakoskella sijainneelle Haapakosken sahalle. Hänestä tuli jo kaksi vuotta myöhemmin 1871 sahan esimies. 

Vuonna 1874 perustettiin *Jyväskylän Höyrysaha Osakeyhtiö*, joka vuokrasi maa-alueen Äijälänjoen suulta Kuokkalan tilan omistaneelta Joonas Ylistöltä. Tänne rakennettiin höyrysaha, joka aloitti toimintansa 1875. Saha teki kuitenkin konkurssin jo 1880, ja tällöin Johnson osti sekä sahan että 300 hehtaarin kokoisen Kuokkalan maatilan. Johnson uudisti sahaa ja siellä otettiin muun muassa käyttöön sähkövalo jo vuonna 1882. Saha alkoikin pian tuottaa voittoa. Kuokkalan saha toimi vuoteen 1914 saakka ja sen jälkeen Johnson keskittyi Kuokkalan tilan viljelyyn.

Johnson kuului Jyväskylän kaupunginvaltuustoon ja oli valtuuston puheenjohtajana 1897. Hän vaikutti muun muassa siihen, että Jyväskylään saatiin rautatie 1897. Johnson lahjoitti myös rahaa muun muassa Taulumäen kirkon rakentamiseen 1885 sekä avusti yleisen sairaus- ja hautausapurahaston perustamisessa Jyväskylään. Hän sai kauppaneuvoksen arvon 1892.

Johnson asui perheineen Kauppakatu 17:ään rakennetussa Jyväskylän ensimmäisessä kivitalossa. Vaimonsa Hildan kuoltua Johnson muutti 1904 Jyväskylästä Kuokkalan sahan viereen rakennettuun kivitaloon, jonka oli suunnitellut arkkitehti Wivi Lönn. Taloa alettiin kutsua Kuokkalan kartanoksi. Siellä hän sitten asui tyttärensä Sigrid Säthrénin ja tämän lasten kanssa elämänsä viime vuodet.

## Lähteet
* Kirsti Leskisen blogi 25.3.2008: Teitä ja aitovieriä
* Kuokkalan kartanon sivut: Julius Johnson 

### Viitteet

## Kirjallisuutta
* Jorma Tuomi-Nikula: *Kuokkalan patruuna – Julius Johnsonin elämä*. Helsinki : Minerva 2007 
* Jaana Janhila & Jussi Jäppinen: Kuokkalan kartanon albumi. Jyväskylä: Kopijyvä 1999.
Imissionikirja

**Imissionikirja** eli sijoituskirja () on Suomessa 1900-luvun alkuun saakka käytössä ollut asiakirja, jonka kuvernööri antoi kruununtilan asukkaaksi valitulle henkilölle. Asiakirja sisälsi tiedon talon nimestä, kylänumerosta, manttaalista ja siitä onko tilan vero pidätetty kruunulle tai mitä verosta muussa tapauksessa on määrätty. Siinä oli lisäksi tieto siitä, miten asukas oli tilalle päässyt eli oliko hän päässyt oman tai vaimonsa perintöoikeuden nojalla vai siirron avulla. Kruununtilan hallintaoikeutta kutsuttiin asukasoikeudeksi ja kiinteistön haltijaksi asettamista immissioksi.

## Lähteet